I dette nabolaget i Oslo er under halvparten i jobb

Under halvparten av innbyggerne i området Fossum på Stovner er i jobb. Tallene viser at Oslo er en segregert by, mener forsker.

5. juli 2017 20:57 Sist oppdatert 6. juli 2017

Oslo har 15 bydeler. Når det lages statistikk, deles disse inn i såkalte delbydeler. Det er 94 totalt. I delbydel Fossum, som ligger i Stovner bydel, bor det ca. 5000 mennesker. To tredjedeler av innbyggerne her er enten innvandrere eller norskfødte barn av innvandrere.

Det viser ny statistikk fra Oslo kommune, som for første gang dokumenterer situasjonen helt ned på delbydelsnivå. Også i andre drabantbyer i øst har kvinner lav yrkesdeltagelse: 47 prosent i delbydel Vestli, 49 prosent i Romsås, Rommen og Haugenstua.